“Dorixona va tibbiyot muassasalarida tramadol dori vositasini saqlash, hisobini olib borish va berish qoidalari to‘g‘risida”gi buyruqqa o‘zgartirishlar kiritish haqida

O‘zbekiston Respublikasining “Dori vositalari va farmatsevtika faoliyati to‘g‘risida”gi Qonuniga muvofiq buyuraman:
 1. O‘zbekiston Respublikasi sog‘liqni saqlash vazirining 2000-yil 14-dekabrdagi 635-son “Dorixona va tibbiyot muassasalarida tramadol dori vositasini saqlash, hisobini olib borish va berish qoidalari to‘g‘risida”gi buyrug‘iga (ro‘yxat raqami 996, 2000-yil 29-dekabr) (O‘zbekiston Respublikasi vazirliklari, davlat qo‘mitalari va idoralarining me’yoriy hujjatlari axborotnomasi, 2000-y., 24-son) ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. Buyruqning nomidagi hamda 4-banddagi “Dorixona va tibbiyot muassasalarida” degan so‘zlar “Tibbiyot muassasalari va dorixonalarda” degan so‘zlar bilan almashtirilsin.
 2. Muqaddima quyidagi tahrirda bayon etilsin:
 “Tramadol dori vositasi giyohvandlik vositalari ro‘yxatidan chiqarilganligi munosabati bilan uni tibbiyot muassasalari va dorixonalarda saqlash, hisobini olib borish, berish hamda ushbu dori vositasidan belgilangan maqsadlarda foydalanishni to‘g‘ri tashkil etish maqsadida buyuraman:”.
 3. 1-bandda:
 birinchi xatboshidagi hamda 1.6-kichik banddagi “Dorixona va tibbiyot muassasalarida” degan so‘zlar “Tibbiyot muassasalari va dorixonalarda” degan so‘zlar bilan almashtirilsin;
 1.1 va 1.2-kichik bandlardagi “dorixona va tibbiyot muassasalarida” degan so‘zlar “tibbiyot muassasalari va dorixonalarda” degan so‘zlar bilan almashtirilsin;
 1.3 va 1.5-kichik bandlardagi “Dorixona muassasalarida” va “dorixona muassasasida” degan so‘zlar tegishlicha “Dorixonalarda” va “dorixonada” degan so‘zlar bilan almashtirilsin.
 4. 3-banddagi “Dorixona muassasalarida” degan so‘zlar tegishlicha “Dorixonalarda” degan so‘zlar bilan almashtirilsin.